**A különböző generációk együttműködéséről szólt a cserkészvezetők éves konferenciája**

Sajtóközlemény

**Rimaszombat**. Több mint 60 cserkész vett részt a Szlovákiai Magyar Cserkészszövetség éves cserkészvezetői konferenciáján Rimaszombatban 2024. november 15-17. között. A programok megszervezéséért a szövetség vezetése felelt, a helyszínről és az ellátásról pedig a helyi 4. számú Hatvani István cserkészcsapat gondoskodott.

A Cserkészvezetői Konferencia programja már péntek este elkezdődött. Az ünnepélyes zászlófelvonás után rövid ismerkedős játékok követeztek, hogy az ország minden szegletéből összegyűlt cserkészek még jobban megismerhessék egymást. A péntek este fő témája a kiégésmegelőzés volt. Az előadás során a cserkészek megismerkedhettek a kiégés különböző fázisaival, és hasznos tippeket sajátíthattak el a kiégés megelőzése érdekében. A nap zárásaként a konferencia résztvevői megtekintettek egy dokumentumfilmet az 1933-as gödöllői jamboreeról.

A szombati nap programjában több fontos téma is helyet kapott. Szó esett a gyermekvédelemről, a Szlovákiai Magyar Cserkészszövetség közelgő programjairól és a szövetség házirendjének egyes pontjait is átbeszélték a résztvevők. A példamutatás és a hitélet központi témája volt az idei konferenciának, több előadás foglalkozott a témákkal. A nap csúcspontja a generációk együttműködése című foglalkozás volt. A résztvevők bemutatták saját generációjuk jellemzőit, hibáit és erősségeit, majd a korosztályok közötti gördülékeny együttműködésről beszélgettek. A Szlovákiai Magyar Cserkészszövetség számára fontos a cserkészcsapatok támogatása, ezért az ő segítésükről is szó volt a konferencián. A szombati nap zárásaként egy közös tábortűzön vettek részt az összegyűlt cserkészvezetők.

A Cserkészvezetői Konferencia kiváló platformot biztosít a cserkészvezetők tudásának bővítésére és a cserkészszövetséget érintő aktuális kérdések és átszerveződések, valamint az elmúlt cserkészév eredményeinek megvitatására, jó alkalom a találkozásra, a kötetlen beszélgetésekre és a szórakozásra is. Az idei év külünlegessége, hogy nem voltak párhuzamos programok, az egyes témakörökkel közösen foglalkoztak a résztvevők. Így több nézőpontból megtudták közelíteni a felvetődött kérdéseket és jobban eltudtak mélyülni a különböző témakörökben is.

szmcs-p

Felvételek: SZMCS

A Szlovákiai Magyar Cserkészszövetségről

A Szlovákiai Magyar Cserkészszövetség 1990. március 11-én alakult újjá, jelenleg 1500 tagot számlál. Az elmúlt majdnem három évtized alatt Szlovákia legnagyobb magyar gyermek- és ifjúságnevelő szervezetévé nőtte ki magát. Gyermekekkel és fiatalokkal egyaránt, heti szinten önkéntes nevelőmunkát folytat. Pár évvel ezelőtt önerőből átalakította nevelési módszerét, 2018-ban pedig megújította a Cserkész című havilapot tartamilag, külsőleg egyaránt. A cserkészcsapatokban hónapról hónapra több száz gyermek számára teszik lehetővé a játszva fejlődés élményét.

Sajtókapcsolat:

Török Sára

kommunikációs vezető

E-mail: press@szmcs.sk

Telefon: +421 944 232 428

A rendezvény támogatója a Magyar Kormány - Miniszterelnökség Nemzetpolitikai Államtitkàrsága és a

Szlovák Köztársaság Oktatásügyi, Tudományos és Sportügyi Minisztériuma volt.



